ນັກສຶກສາມຽນມາ ປະທ້ວງ ເປັນມື້ທີສີ່ ຕ້ານກົດໝາຍ ການສຶກສາໃໝ່ 
ນັກສຶກສາມມຽນມາ ພາກັນປະທ້ວງ ເປັນມື້ທີສີ່ ຕ້ານກົດໝາຍ​ ການ​ສຶກສາ​ ຂອງປະເທດ ທີ່​ເຂົາ​ເຈົ້າກ່າວ​ວ່າ ຈະ​ຫລຸດ​ຜ່ອນ​ ສິດ​ເສລີພາບ ກ່ຽວກັບ ການ​ສຶກສາ​ຊັ້ນ​ສູງ.
ພວກນັກສຶກສາມຽນມາ ຫລາຍຮ້ອຍຄົນ ພາກັນເດີນຂະບວນ ຢູ່ໃນນະຄອນຢາງກຸ້ງ ເປັນມື້ທີສີ່ລຽນຕິດ ເພື່ອປະທ້ວງກົດ ໝາຍການສຶກສາຂອງປະເທດ ທີ່ເຂົາເຈົ້າກ່າວວ່າ ຈະຫລຸດ ຜ່ອນສິດເສລີພາບກ່ຽວກັບການສຶກສາຊັ້ນສູງນັ້ນ ພວກນັກສຶກສາ ທີ່ພາກັນປະທ້ວງຢ່າງສະຫງົບໃນວັນຈັນ ວານນີ້ ບໍ່ພໍໃຈກັບຮ່າງກົດໝາຍໃໝ່ ທີ່ຈະຄວບຄຸມມະຫາວິ ທະຍາໄລຕ່າງໆຢູ່ໃນມຽນມາ ໂດຍທາງສູນກາງ ບັນດາເຈົ້າໜ້າທີ່ຈາກກະຊວງສຶກສາ ໄດ້ພົບກັບບັນດາຜູ້ນຳ ນັກສຶກສາ ໃນວັນອາທິດທີ່ຜ່ານມາ ແຕ່ວ່າການເຈລະຈາໄດ້ ສີ້ນສຸດລົງ ໂດຍປາດສະຈາກຄວາມຄືບໜ້າໃດໆ ທ່ານ Zaw Htay ອະທິບໍດີຂອງກົມການສຶກສາຊັ້ນສູງຂອງມຽນມາ ກ່າວຕໍ່ ວີໂອເອ ພະ ແນກພາສາມຽນມາ ວ່າ ບັນດາເຈົ້າໜ້າທີ່ ເຕັມໃຈທີ່ຈະເຮັດວຽກຮ່ວມກັບພວກນັກສຶກສາ ເພື່ອແກ້ໄຂຄວາມເປັນຫ່ວງຂອງເຂົາເຈົ້າ ທ່ານ Zaw Htay ເວົ້າວ່າ “ຖ້າຫາກວ່າການຮຽກຮ້ອງນີ້ ເປັນຄວາມປາດຖະໜາທີ່ແທ້ຈິງ ຂອງບັນດານັກສຶກສາແລ້ວ ມັນມີຊ່ອງທາງຢູ່ທີ່ຈະໄດ້ຮັບການແກ້ໄຂ ພວກເຮົາຕ້ອງໄດ້ ດຳເນີນການຫລືເຈລະຈາຫາລືຊຶ່ງກັນແລະກັນ ຖ້າຫາກເຂົາເຈົ້າມີຄວາມປາດຖະໜາ ຢ່າງແທ້ຈິງແລ້ວ ພວກເຮົາຕ້ອງນັ່ງລົງ ແລະຫາທາງວ່າຈະຈັດຕັ້ງປະຕິບັດຄຳຮຽກຮ້ອງຂອງ ເຂົາເຈົ້າຢ່າງໃດ ພວກເຮົາບໍ່ໄດ້ຄັດຄ້ານຫຍັງໝົດ ຕໍ່ຄວາມປາດຖະໜາຂອງເຂົາເຈົ້າ ໃນວັນຈັນວານນີ້ ພວກນັກສຶກສາໄດ້ຮຽກຮ້ອງໃຫ້ບັນດາເຈົ້າໜ້າທີ່ປະຕິບັດຕາມຄຳຮຽກ ຮ້ອງຂອງເຂົາເຈົ້າພາຍໃນ 60 ມື້ ພວກນັກສຶກສາກ່າວວ່າ ເຂົາເຈົ້າໄດ້ທຳການສະເໜີ ແນະ ກ່ອນຮ່າງກົດໝາຍການສຶກສາແຫ່ງຊາດ ແຕ່ບໍ່ມີຜູ້ໃດເອົາຫົວຊາ ທ່ານ Phyo Phyo Oo ເລຂາທິການໃຫຍ່ຂອງສະຫະພັນນັກສຶກສາມຽນມາ ກ່າວວ່າ ພວກນັກສຶກສາໄດ້ຕຽມພ້ອມແລ້ວທີ່ຈະສືບຕໍ່ການປະທ້ວງ ດົນເທົ່າທີ່ຈະເປັນໄປໄດ້